proxectonos/corpus_dominio_legal_administrativo_tmp huggingface dataset:
RESOLUCIÓN do 8 de maio de 2024, da Secretaría Xeral Técnica da Consellería de Emprego, Comercio e Emigración, pola que se dá publicidade da encomenda de xestión á Fundación Semana Verde de Galicia, á que se lle encarga a posta á disposición dos espazos precisos e dos traballos de apoio para a realización da décimo oitava convocatoria das probas de avaliación en competencias clave para acceder á formación dos certificados profesionais dos niveis 2 e 3 de cualificación profesional.
Consellería de Emprego, Comercio e Emigración — III. Outras disposicións — 06/06/2024

De conformidade co previsto nos artigos 8.4 e 9.3 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á Resolución do 8 de abril de 2024, da Consellería de Promoción do Emprego e Igualdade, pola que se encomenda á Fundación Semana Verde de Galicia a posta á disposición dos espazos precisos e dos traballos de apoio para a realización da décimo oitava convocatoria das probas de avaliación en competencias clave para acceder á formación dos certificados profesionais dos niveis 2 e 3 de cualificación profesional, coas seguintes características:
– A actividade obxecto da encomenda é realizar os traballos de apoio para o desenvolvemento da décimo oitava convocatoria das probas de avaliación en competencias clave para acceder á formación dos certificados profesionais dos niveis 2 e 3 de cualificación profesional, programadas para o día 22 de xuño de 2024, de conformidade cos requirimentos técnicos que se detallan na correspondente resolución, relativos ás obrigas da entidade encomendante, ás directrices de execución e ao cronograma de actividades que se van desenvolver.
– A Fundación Semana Verde de Galicia é unha fundación do sector público autonómico de Galicia, de acordo co artigo 113 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, na medida en que o seu patrimonio fundacional, con carácter de permanencia, está formado en máis dun 50 % por bens e dereitos achegados ou cedidos pola Xunta de Galicia. De acordo co artigo 47 da citada Lei 16/2010, ten a consideración de medio propio e servizo técnico da Xunta de Galicia.
– Prazo de vixencia: do 17 de xuño ao 25 de xuño de 2024.
– Importe: o importe da encomenda ascende a cincuenta e dous mil cincocentos vinte e dous euros con sesenta e catro céntimos (52.522,64 €), con cargo á aplicación orzamentaria 44.03.323A.226.13.
Santiago de Compostela, 8 de maio de 2024
RESOLUCIÓN do 28 de maio de 2024, da Secretaría Xeral de Emprego e Relacións Laborais, pola que se fai pública a concesión dos premios á cooperación 2024 (código de procedemento TR802Q).
Consellería de Promoción do Emprego e Igualdade — III. Outras disposicións — 06/06/2024

Mediante a Orde do 29 de decembro de 2023, da Consellería de Emprego, Comercio e Emigración (a extinta Consellería de Promoción do Emprego e Igualdade), publicada no DOG núm. 18, do 25 de xaneiro de 2024, establecéronse as bases reguladoras dos premios á cooperación e procedeuse á súa convocatoria para o ano 2024.
Nas bases reguladoras establécese que a Comisión Permanente do Consello Galego de Cooperativas actuará como tribunal e que a persoa titular da Secretaría Xeral de Emprego e Relacións Laborais resolverá a concesión dos premios, que serán obxecto de publicación no
Diario Oficial de Galicia
.
Unha vez emitida a proposta de concesión dos premios pola Comisión Permanente do Consello Galego de Cooperativas, na súa reunión do 27 de maio de 2024, mediante a Resolución da Secretaría Xeral de Emprego e Relacións Laborais, do 28 de maio de 2024, aprobouse a concesión dos premios.
Por todo o anterior,
Facer pública a concesión dos premios á cooperación 2024 ás entidades que se indican a seguir:
Premio aos valores cooperativos para Consumo Consciente Árbore, Sociedade Cooperativa Galega.
Premio ao mellor proxecto cooperativo novo para A Morada Nosa, Sociedade Cooperativa Galega.
Premio á traxectoria cooperativa para A Carqueixa, Sociedade Cooperativa Galega.
Santiago de Compostela, 28 de maio de 2024
RESOLUCIÓN do 29 de maio de 2024, da Secretaría Xeral da Emigración, pola que se dá publicidade ao Acordo do Consello da Xunta de Galicia do 27 de maio de 2024 polo que se lles recoñece a condición de comunidade galega ás entidades Airiños da Nosa Galicia (Santa Coloma de Gramenet-Barcelona) e Irmandade Galega de Rubí (Rubí-Barcelona).
Consellería de Emprego, Comercio e Emigración — III. Outras disposicións — 06/06/2024

O Consello da Xunta de Galicia, na súa reunión do día 27 de maio de 2024, adoptou o acordo polo que se lles recoñece a condición de comunidade galega ás entidades Airiños da Nosa Galicia (Santa Coloma de Gramenet-Barcelona) e Irmandade Galega de Rubí (Rubí-Barcelona).
De conformidade co establecido no artigo 8 do Decreto 66/2014, do 23 de maio, polo que se regula o recoñecemento e a revogación da condición de comunidade galega e de centro colaborador da galeguidade, o Rexistro da Galeguidade e o seu funcionamento, é necesaria a publicación do devandito acordo, en consecuencia,
Publicar o Acordo do Consello da Xunta do día 27 de maio de 2024, que figura como anexo a esta resolución.
Santiago de Compostela, 29 de maio de 2024
O Consello da Xunta de Galicia, na súa reunión do día 27 de maio de 2024, adoptou entre outros o seguinte acordo:
Recoñecerlles a condición de comunidade galega ás seguintes entidades galegas asentadas fóra de Galicia:
– Airiños da Nosa Galicia (Santa Coloma de Gramenet-Barcelona).
– Irmandade Galega de Rubí (Rubí-Barcelona).
EXTRACTO da Orde do 29 de maio de 2024 pola que se convocan os premios extraordinarios de educación secundaria obrigatoria ao rendemento académico correspondentes ao curso 2023/24 (código de procedemento ED311D).
Consellería de Educación, Ciencia, Universidades e Formación Profesional — III. Outras disposicións — 06/06/2024

BDNS (Identif.): 765288.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado que cursase durante o ano académico 2023/24 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, que estea proposto polo equipo docente para a expedición do título de graduado en educación secundaria e obtivese no conxunto dos catro cursos de educación secundaria obrigatoria unha nota media igual ou superior a 9,00 puntos.
Segundo. Obxecto
Convocar, na Comunidade Autónoma de Galicia, os premios extraordinarios de educación secundaria obrigatoria ao rendemento académico (código de procedemento ED311D) correspondentes ao curso 2023/24. Esta convocatoria, en réxime de concorrencia competitiva, está dirixida ao alumnado que destacase polo seu rendemento académico na etapa de educación secundaria obrigatoria.
Terceiro. Bases reguladoras
Orde do 29 de maio de 2024 pola que se convocan os premios extraordinarios de educación secundaria obrigatoria ao rendemento académico correspondentes ao curso 2023/24 (código de procedemento ED311D).
Orde ECD/1611/2015, do 29 de xullo (BOE núm. 183, do 1 de agosto), pola que se crean e regulan os premios nacionais ao rendemento académico do alumnado de educación secundaria obrigatoria e de ensinanzas artísticas profesionais nos ámbitos de música, danza e artes plásticas e deseño.
Cuarto. Importe
Vinte premios extraordinarios cunha dotación global de 20.000 €. Cada premio estará dotado con 1.000 €.
Quinto. Prazo de presentación de solicitudes
O prazo de presentación de solicitudes será dun mes a partir da data de publicación no DOG.
Santiago de Compostela, 29 de maio de 2024
ORDE do 28 de maio de 2024 pola que se modifica a autorización do centro privado Salesianos A Mercé, de Cambados.
Consellería de Educación, Ciencia, Universidades e Formación Profesional — III. Outras disposicións — 06/06/2024

A titularidade do centro privado (CPR) Salesianos A Mercé, de Cambados, solicita a modificación da autorización para a supresión de catro (4) unidades de educación secundaria obrigatoria (ESO) e a autorización para impartir o ciclo formativo de grao medio (CM) Peiteado e Cosmética Capilar.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Autorizar a modificación da autorización e suprimir catro (4) unidades da ESO e autorizar o CM Peiteado e Cosmética Capilar; o centro queda configurado como se sinala a seguir:
Denominación xenérica: centro privado (CPR).
Denominación específica: Salesianos A Mercé.
Código do centro: 36000569.
Domicilio: Serantellos, 1.
Localidade: Castrelo (Santa Cruz).
Concello: Cambados.
Provincia: Pontevedra.
Titular: Congregación Salesiana.
Composición resultante:
• Educación secundaria obrigatoria: catro (4) unidades.
• FPB Agroxardinaría e Composicións Florais (2 unidades para 20 alumnos/as cada unha).
• FPB Peiteado e Estética (2 unidades para 20 alumnos/as cada unha).
• CM Peiteado e Cosmética Capilar (2 unidades para 20 alumnos/as cada unha).
Artigo 2. Inicio da actividade
Para a posta en funcionamento das ensinanzas que se autorizan, a Dirección Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento axeitado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de maio de 2024
EXTRACTO da Orde do 29 de maio de 2024 pola que se convocan axudas dirixidas a escolas de música públicas e escolas de música privadas dependentes de institucións sen ánimo de lucro (códigos de procedemento ED314E e ED314D).
Consellería de Educación, Ciencia, Universidades e Formación Profesional — III. Outras disposicións — 06/06/2024

BDNS (Identif.): 765542.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Obxecto
Convocar, en réxime de concorrencia competitiva, axudas destinadas a subvencionar o funcionamento dos seguintes centros:
a) Escolas de música das cales sexan titulares os concellos (código de procedemento ED314E).
b) Escolas de música dependentes de asociacións ou fundacións sen ánimo de lucro que teñan entre os seus obxectivos a formación en ensinanzas de música que non conduzan a títulos académicos ou profesionais (código de procedemento ED314D).
Segundo.
Requisitos
1. Poderán solicitar estas axudas as persoas titulares das escolas de música sinaladas no punto anterior que conten coa correspondente autorización da Consellería de Educación, Ciencia, Universidades e Formación Profesional.
2. Estes centros deberán estar radicados na Comunidade Autónoma de Galicia e as axudas destinaranse ao desenvolvemento das súas actividades docentes desde o 1 de xaneiro ata o 30 de xuño de 2024.
Terceiro.
Bases reguladoras
Orde do 29 de maio de 2024 pola que se convocan axudas dirixidas a escolas de música públicas e escolas de música privadas dependentes de institucións sen ánimo de lucro (procedemento ED314E para escolas de música das cales sexan titulares os concellos e procedemento ED314D para escolas de música dependentes de asociacións ou fundacións sen ánimo de lucro que teñan entre os seus obxectivos a formación en ensinanzas de música que non conduzan a títulos académicos ou profesionais).
Cuarto.
Contía das axudas
1. Para as escolas de música dependentes de concellos a contía máxima da axuda por entidade beneficiaria non poderá superar a cantidade de nove mil euros (9.000 euros).
2. Para as escolas de música dependentes de asociacións ou fundacións sen ánimo de lucro a contía máxima da axuda por entidade beneficiaria non poderá superar a cantidade de nove mil euros (9.000 euros).
Quinto.
Prazo de presentación de solicitudes
Desde o día seguinte ao da publicación desta convocatoria no
Diario Oficial de Galicia
ata o 31 de xullo de 2024.
Santiago de Compostela, 29 de maio de 2024
CORRECCIÓN DE ERROS. Orde do 27 de maio de 2024 pola que se establecen as bases reguladoras das subvencións a concellos de Galicia, en réxime de concorrencia competitiva, para a prestación do servizo de vixilancia, rescate e salvamento nos espazos acuáticos naturais e instalacións acuáticas descubertas, e se procede á súa convocatoria para o ano 2024 (código de procedemento PR460D).
Consellería de Presidencia, Xustiza e Deportes — III. Outras disposicións — 06/06/2024

Advertido un erro na devandita orde, publicada no
Diario Oficial de Galicia
número 105, do 31 de maio de 2024, cómpre facer a seguinte corrección:
No artigo 11.1.d), onde di: «d) Número de bandeiras azuis concedidas ás praias incluídas no ámbito territorial do concello no ano 2023.», debe dicir: «d) Número de bandeiras azuis concedidas ás praias incluídas no ámbito territorial do concello no ano 2024».
RESOLUCIÓN do 24 de maio de 2024, da Secretaría Xeral de Emprego e Relacións Laborais, pola que se fai pública a concesión dos premios do certame Cooperativismo no ensino 2024, dirixido ao alumnado dos centros educativos de Galicia.
Consellería de Emprego, Comercio e Emigración — III. Outras disposicións — 04/06/2024

Mediante a Orde do 29 de decembro de 2023, da Consellería de Promoción do Emprego e Igualdade (DOG núm. 18, do 25 de xaneiro de 2024), establecéronse as bases reguladoras do certame Cooperativismo no ensino, dirixido ao alumnado dos centros educativos de Galicia, e convocouse para o ano 2024.
Nas bases reguladoras establécese que os traballos participantes neste concurso serán avaliados por un tribunal e que a persoa titular da Secretaría Xeral de Emprego e Relacións Laborais resolverá a concesión dos premios, que serán obxecto de publicación no
Diario Oficial de Galicia
.
Unha vez emitidas as propostas de concesión dos premios polos tribunais encargados de avaliar os traballos presentados, nas súas reunións do 23 e 24 de maio de 2024, mediante a Resolución da Secretaría Xeral de Emprego e Relacións Laborais, do 24 de maio de 2024, aprobouse a concesión dos premios.
Por todo o anterior,
Facer pública a concesión dos premios do certame Cooperativismo no ensino 2024, dirixido ao alumnado dos centros educativos de Galicia, que se relacionan no anexo que se xunta a esta resolución.
Santiago de Compostela, 24 de maio de 2024
Modalidade de actividades artísticas, dirixida ao alumnado dos centros de educación infantil, primaria e educación especial por categorías:
– Categoría A: alumnado de 2º ciclo de educación infantil.
Premio ao mellor traballo:
I volta arredor do sol cooperando
do CEIP Plurilingüe Domaio.
Accésit:
Pequeno manual do cooperativismo
:
sementando a cooperación
do CEIP Pintor Antonio Fernández.
– Categoría B: alumnado de 1º e 2º de educación primaria.
Premio ao mellor traballo:
Cooperar para preservar
do CEIP Plurilingüe Domaio.
Accésit:
Labirinto cooperativo
do CEIP San Miguel de Reinante.
– Categoría C: alumnado de 3º e 4º de educación primaria.
Premio ao mellor traballo:
A que soa o cooperativismo?
do CEIP Plurilingüe Domaio.
Accésit:
Coopexogo de nen@s
do CEIP San Miguel de Reinante.
– Categoría D: alumnado de 5º e 6º de educación primaria.
Premio ao mellor traballo:
A cooperación
,
unha viaxe de ida e volta
do CEIP Plurilingüe Domaio.
Accésit:
Coopera que é historia
do CEIP San Miguel de Reinante.
Modalidade de actividades cooperativizadas, dirixida ao alumnado dos centros de educación secundaria obrigatoria e educación especial:
Premio ao mellor traballo:
Cooperativa Educativa RecreaT
do Centro IES Castro da Uz.
Accésit:
Cooperativa O monte vivo
do IES Valadares.
Modalidade de proxectos empresariais cooperativos, dirixida ao alumnado dos centros de formación profesional e de ensinanzas de réxime especial:
Premio ao mellor proxecto empresarial cooperativo:
Arroutada, Sociedade Cooperativa Galega
presentado polo alumnado do IES Fernando Wirtz Suárez.
Accésit ao proxecto empresarial finalista:
SailingDog
presentado polo alumnado da Sociedade Cooperativa Galega Mendiño.
RESOLUCIÓN do 27 de maio de 2024, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos no primeiro cuadrimestre do ano 2024.
Consellería de Economía e Industria — III. Outras disposicións — 04/06/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria, anterior Consellería de Economía, Industria e Innovación, nos meses de xaneiro a abril do ano 2024, que se incorpora como anexo a esta resolución.
Santiago de Compostela, 27 de maio de 2024
EXTRACTO da Orde do 24 de maio de 2024 pola que se establecen as bases reguladoras para a concesión de subvencións, en réxime de concorrencia competitiva, a federacións deportivas de Galicia para o desenvolvemento do Plan Corresponsables a través da realización de actividades de animación sociodeportiva, e se procede á súa convocatoria para o ano 2024 (código de procedemento DE402B).
Consellería de Presidencia, Xustiza e Deportes — III. Outras disposicións — 04/06/2024

BDNS (Identif.): 764833.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias destas subvencións as federacións deportivas de Galicia inscritas no Rexistro de Entidades Deportivas de Galicia.
Segundo. Obxecto
Esta orde ten por obxecto aprobar as bases reguladoras polas cales se rexerá a convocatoria de subvencións da Consellería de Presidencia, Xustiza e Deportes, en réxime de concorrencia competitiva, a federacións deportivas de Galicia, para o desenvolvemento do Plan Corresponsables a través de actividades de animación sociodeportiva.
Terceiro. Bases reguladoras
Orde do 24 de maio de 2024 pola que se establecen as bases reguladoras para a concesión de subvencións, en réxime de concorrencia competitiva, a federacións deportivas de Galicia para o desenvolvemento do Plan Corresponsables a través da realización de actividades de animación sociodeportiva, e se procede á súa convocatoria para o ano 2024 (código de procedemento DE402B).
Cuarto. Importe
Para o financiamento desta convocatoria destínase, con cargo á anualidade 2024, crédito por importe total dun millón trescentos mil euros (1.300.000 €), con cargo á aplicación orzamentaria 35.02.441A.481.0 dos orzamentos xerais da Comunidade Autónoma.
Quinto. Prazo para presentar as solicitudes
O prazo de presentación de solicitudes será dun mes, contado desde o día seguinte ao da publicación desta orde no
Diario Oficial de Galicia
.
Santiago de Compostela, 24 de maio de 2024
EXTRACTO da Orde do 27 de maio de 2024 pola que se modifica a Orde do 20 de outubro de 2023 pola que se establecen as bases reguladoras das axudas para realizar o Programa de formación dual para persoas con discapacidade intelectual nos centros especiais de emprego (CEE) e se efectúa a súa convocatoria plurianual (2023 a 2026) no marco do Plan de recuperación, transformación e resiliencia, financiado pola Unión Europea, NextGenerationEU (código de procedemento TR341X).
Consellería de Emprego, Comercio e Emigración — III. Outras disposicións — 05/06/2024

BDNS (Identif.): 723311.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Modificación do título da orde
O título da orde queda modificado como segue: Orde do 20 de outubro de 2023 pola que se establecen as bases reguladoras das axudas para realizar o Programa de formación dual para persoas con discapacidade intelectual nos centros especiais de emprego (CEE) e se efectúa a súa convocatoria plurianual (2024-2027) (código de procedemento TR341X).
Segundo.
Modificación das anualidades
Para a concesión destas axudas destínanse seis millóns de euros (6.000.000 euros), repartidos por anualidades.
– Ano 2024: un millón cincocentos mil douscentos euros (1.500.200 euros).
– Ano 2025: dos millóns cincuenta e cinco mil seiscentos euros (2.055.600 euros).
– Ano 2026: dos millóns douscentos corenta e catro mil douscentos euros (2.244.200 euros).
– Ano 2027: douscentos mil euros (200.000 euros).
Terceiro.
Modificación dos prazos de xustificación
As entidades beneficiarias das axudas deberán xustificar o investimento conforme a resolución de concesión e presentar a documentación xustificativa da axuda conforme o indicado no artigos 26 e 27, nos seguintes prazos máximos, ou nos que se indiquen na resolución de concesión, de ser o caso:
– Anualidade 2024 (que comprende desde o 16 de xaneiro de 2024 ata o 30 de setembro de 2024): o 10 de novembro de 2024.
– Anualidade 2025 (que comprende desde o 1 de outubro de 2024 ata o 30 de setembro de 2025): o 10 de novembro de 2025.
– Anualidade 2026 (que comprende desde o 1 de outubro de 2025 ata o 30 de setembro de 2026): o 10 de novembro de 2026.
– Anualidade 2027 (que comprende desde o 1 de outubro de 2026 ata o 15 de xaneiro de 2027 ou ata o día anterior a que se cumpran 3 anos desde o inicio da actividade formativa): o 10 de febreiro de 2027.
Santiago de Compostela, 27 de maio de 2024
ORDE do 28 de maio de 2024 pola que se fixa o prezo privado para a venda ao público dunha publicación.
Consellería de Cultura, Lingua e Xuventude — III. Outras disposicións — 05/06/2024

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados.
Asi mesmo, o artigo 51 da referida lei establece que os prezos privados serán fixados polas consellerías correspondentes, logo do informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitiralle á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
.
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Lingua e Xuventude que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 28 de maio de 2024
–
Luis R. Brage Villar: a paisaxe sonora de Galicia a través dunha vida en movemento
. 15 €.
EXTRACTO da ORDE do 22 de maio de 2024 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2024/25, e se procede á súa convocatoria (código de procedemento PR952A).
Consellería de Presidencia, Xustiza e Deportes — III. Outras disposicións — 05/06/2024

BDNS (Identif.): 765124.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarios destas axudas as persoas deportistas con nacionalidade española que estean en posesión da licenza deportiva na modalidade para a que presenta a solicitude. Poderase excepcionar o requisito da nacionalidade no caso daqueles solicitantes que foran seleccionados pola selección española para participar en competicións de carácter europeo ou mundial.
Para o grupo de tecnificación deberán pertencer a un club deportivo galego ou sociedade anónima deportiva (SAD) dada de alta no Rexistro de Entidades Deportivas de Galicia e estar empadroada nun municipio galego, así como ter promocionado de curso no ano 2024.
Segundo.
Obxecto
Establecer, mediante o procedemento con código PR952A, as bases reguladoras e proceder á convocatoria, en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade de prazas para o Centro Galego de Tecnificación Deportiva (CGTD), co fin de facilitar o adestramento dos deportistas de tecnificación e rendemento, creando un clima de adestramento e convivencia entre deportistas de diferentes especialidades deportivas, fomentando a educación integral dos deportistas que favoreza o seu desenvolvemento persoal e facilitando a mellora do seu rendemento deportivo coa finalidade de alcanzar o máximo nivel competitivo.
Terceiro.
Bases reguladoras
Orde do 22 de maio de 2024 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2024/25, e se procede á súa convocatoria (código de procedemento PR952A).
Cuarto.
Prazo para presentar as solicitudes
O prazo para presentar as solicitudes será dun mes, contado desde o día seguinte ao da publicación desta resolución no
Diario Oficial de Galicia
.
Santiago de Compostela, 22 de maio de 2024
ORDE do 7 de xuño de 2024 pola que se nomea directora territorial na provincia de Lugo a Carmen José López Rodríguez.
Consellería de Emprego, Comercio e Emigración — II. Autoridades e persoal — 11/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial da Consellería de Emprego, Comercio e Emigración na provincia de Lugo a Carmen José López Rodríguez.
Santiago de Compostela, 7 de xuño de 2024
ORDE do 7 de xuño de 2024 pola que se nomea director territorial na provincia da Coruña a Juan José Couce Prego.
Consellería de Emprego, Comercio e Emigración — II. Autoridades e persoal — 11/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo director territorial da Consellería de Emprego, Comercio e Emigración na provincia da Coruña a Juan José Couce Prego.
Santiago de Compostela, 7 de xuño de 2024
ORDE do 6 de xuño de 2024 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 12/06/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento, por petición propia, de Ignacio Bueno Castel como vogal representante da Comunidade Autónoma de Galicia no Consello de Administración da Autoridade Portuaria de Vigo, agradecéndolle os servizos prestados.
Santiago de Compostela, 6 de xuño de 2024
CORRECCIÓN DE ERROS. Decreto 138/2024, do 20 de maio, polo que se establece a estrutura orgánica da Consellería de Educación, Ciencia, Universidades e Formación Profesional.
Consellería de Educación, Ciencia, Universidades e Formación Profesional — I. Disposicións xerais — 14/06/2024

Advertido erro no citado decreto, publicado no Diario Oficial de Galicia número 101, do 27 de maio de 2024, cómpre realizar a seguinte corrección:
Na páxina 31650, onde di: «f) A Xunta Autonómica de Directores de Centros de Ensino non Universitarios, creada pola Orde do 11 de novembro de 1999 e, a nivel territorial, as xuntas provinciais de directores de centros de ensino non universitario, creadas pola Orde do 10 de decembro de 1997», debe dicir: «f) A Xunta Autonómica de Directores e Directoras de Centros de Ensino non Universitario e as xuntas provinciais, reguladas pola Orde do 26 de febreiro de 2019 (DOG núm. 47, do 7 de marzo)».
RESOLUCIÓN do 5 de xuño de 2024 pola que se lle dá publicidade á resolución de concesión dos obradoiros multidisciplinares de dixitalización, sustentabilidade e loxística avanzada (código de procedemento IG300H).
Instituto Galego de Promoción Económica — III. Outras disposicións — 13/06/2024

Mediante a Resolución do 5 de decembro de 2023 (DOG núm. 232, do 7 de decembro), publicáronse as bases reguladoras dos obradoiros multidisciplinares de dixitalización, sustentabilidade e loxística avanzada para o ano 2024, e procedeuse á súa convocatoria en réxime de concorrencia competitiva.
As ditas bases establecen no seu artigo 12.3 que a resolución será obxecto de publicación no
Diario Oficial de Galicia
(DOG) e na páxina web do Igape no enderezo https://www.igape.gal/gl/oficinavirtual, ao cal se remitirá desde o texto publicado no DOG.
Na súa virtude, e de conformidade coas facultades que teño conferidas,
Primeiro. Anunciar a publicación do texto completo da resolución definitiva do 30 de maio de 2024 de concesión dos obradoiros multidisciplinares de dixitalización, sustentabilidade e loxística avanzada, no enderezo https://www.igape.gal/gl/oficinavirtual (epígrafe ‹‹Resolucións definitivas›› https://www.igape.gal/gl/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de 10 días naturais para que os interesados accedan á oficina virtual do Igape, no enderezo https://www.igape.gal/gl/oficinavirtual (epígrafe ‹‹Consulta de resolucións definitivas›› https://www.igape.gal/gl/resolucions-definitivas), utilizando o seu NIF e o código IDE do expediente, para descargar a súa resolución individual. Transcorrido o dito prazo desde a posta á disposición da resolución individual sen que se acceda ao seu contido entenderase rexeitada.
Segundo. As resolucións individuais, segundo o establecido no punto primeiro, esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao acceso á resolución individual, ou desde que se entenda rexeitada polo transcurso de dez días naturais desde a súa posta á disposición sen que se accedera ao seu contido. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao acceso á resolución individual, ou desde que se entenda rexeitada polo transcurso de dez días naturais desde a súa posta á disposición sen que se accedese ao seu contido.
Santiago de Compostela, 5 de xuño de 2024
RESOLUCIÓN do 3 de xuño de 2024 pola que se anuncia o acordo do Pleno de publicación do informe de fiscalización das mancomunidades de Galicia.
Consello de Contas de Galicia — III. Outras disposicións — 11/06/2024

De conformidade co disposto no artigo 19 da Lei 6/1985, do 24 de xuño, do Consello de Contas de Galicia, anúnciase a aprobación e publicación polo Pleno, con data do 31 de maio, do informe de fiscalización das mancomunidades de Galicia [1702022-06].
Ligazón para acceder aos textos completos dos informes:
https://www.ccontasgalicia.es/gl/menus-consello/fiscalizacion/informes
Santiago de Compostela, 3 de xuño de 2024
EXTRACTO da Resolución do 29 de maio de 2024 pola que se aproban as bases reguladoras das axudas para os gastos notariais e de inmatriculación rexistral de predios agroforestais obxecto de permutas de especial interese agrario, en réxime de concorrencia non competitiva, e se anuncia a convocatoria para o ano 2024 (código de procedemento MR709B).
Axencia Galega de Desenvolvemento Rural — III. Outras disposicións — 11/06/2024

BDNS (Identif.): 766274.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/
bdnstrans/index).
Primeiro.
Persoas beneficiarias
Poden ser persoas beneficiarias as que acrediten, mediante resolución da persoa titular da dirección da Axencia Galega de Desenvolvemento Rural, o especial interese agrario da permuta.
Ademais, han de estar ao día nas obrigas tributarias coa AEAT, nos pagamentos coa Seguridade Social e no pagamento das débedas coa Administración Pública da comunidade autónoma.
Non poderán acceder a estas axudas as persoas que se atopen afectadas por algunha das circunstancias previstas nos artigos 10.2 e 10.3 da Lei 9/2007, do 13 de xuño, de subvencións de Galicia.
Segundo.
Obxecto
O obxecto é regular o procedemento para a concesión das axudas para os gastos notariais e de inmatriculación rexistral de predios agroforestais obxecto de permutas de especial interese agrario, en réxime de concorrencia non competitiva, así como convocar as axudas para o ano 2024.
Terceiro.
Bases reguladoras
Resolución do 29 de maio de 2024 pola que se aproban as bases reguladoras das axudas para os gastos notariais e de inmatriculación rexistral de predios agroforestais obxecto de permutas de especial interese agrario, en réxime de concorrencia non competitiva, e se anuncia a convocatoria para o ano 2024 (código de procedemento MR709B).
Cuarto.
Contía
O importe asignado á convocatoria de 2024 é de cincuenta mil euros (50.000 €) e imputarase ás aplicacións orzamentarias 14.A1.712A.781.0 (42.500 €) e 14.A1.712A.770.0 (7.500 €), código de proxecto 2023-00005, dos orzamentos da Axencia Galega de Desenvolvemento Rural.
Quinto.
Prazo de presentación de solicitudes
O prazo para presentar as solicitudes iniciarase o día seguinte ao da publicación no DOG da Resolución do 29 de maio de 2024 e rematará o 15 de novembro de 2024. Se o último día do prazo fose inhábil entenderase prorrogado ao primeiro día hábil seguinte.
Sexto.
Outros datos
A concesión de axudas tramitarase en réxime de concorrencia non competitiva.
A axuda cubrirá os gastos notariais de outorgamento da escritura de permuta e mais os gastos rexistrais de inscrición da permuta, así como, de ser o caso, de inmatriculación dos predios permutados.
Santiago de Compostela, 29 de maio de 2024
ORDE do 31 de maio de 2024 pola que se modifica a autorización, por cambio de titularidade, do Centro Privado Plurilingüe Santa María del Mar, da Coruña.
Consellería de Educación, Ciencia, Universidades e Formación Profesional — III. Outras disposicións — 11/06/2024

Mediante escritura pública notarial do 12 de febreiro de 2024, Compañía de Jesús, titular do centro privado (CPR) Plurilingüe Santa María del Mar, da Coruña, cede a súa titularidade á Fundación Educativa Jesuitas Noroeste.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR Plurilingüe Santa María del Mar, da Coruña, código do centro 15004642, a favor da Fundación Educativa Jesuitas Noroeste, con efectos do día 1 de setembro de 2024.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 31 de maio de 2024
ORDE do 31 de maio de 2024 pola que se modifica a autorización, por cambio de titularidade, do Centro Privado Plurilingüe Apóstol Santiago, de Vigo.
Consellería de Educación, Ciencia, Universidades e Formación Profesional — III. Outras disposicións — 11/06/2024

Mediante escritura pública notarial do 12 de febreiro de 2024, Compañía de Jesús, titular do centro privado (CPR) Plurilingüe Apóstol Santiago, de Vigo, cede a súa titularidade á Fundación Educativa Jesuitas Noroeste.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR Plurilingüe Apóstol Santiago, de Vigo, código do centro 36010903, a favor da Fundación Educativa Jesuitas Noroeste, con efectos do día 1 de setembro de 2024.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 31 de maio de 2024
RESOLUCIÓN do 3 de xuño de 2024, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos no primeiro cuadrimestre do ano 2024.
Consellería do Medio Rural — III. Outras disposicións — 11/06/2024

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único.
Darlle publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril, que se incorpora como anexo I a esta resolución.
Santiago de Compostela, 3 de xuño de 2024
RESOLUCIÓN do 5 de xuño de 2024 pola que se dá publicidade das axudas concedidas de conformidade coa Orde do 27 de febreiro de 2024 pola que se establecen as bases reguladoras para a concesión de subvencións para a edición de audiolibros e libros en lectura fácil, e se procede á súa convocatoria para o ano 2024 (códigos de procedemento CT238B e CT238C) (Diario Oficial de Galicia número 49, do 8 de marzo).
Consellería de Cultura, Lingua e Xuventude — III. Outras disposicións — 14/06/2024

Logo de examinar a proposta de resolución, en relación coas axudas correspondentes á modalidade A da Orde do 27 de febreiro de 2024 e de acordo co disposto no artigo 34 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, e de conformidade co artigo 17 da orde de bases e convocatoria,
Primeiro. Conceder as subvencións da modalidade A: axudas ao sector editorial, relativas a gastos de produción, distribución e comercialización de audiolibros en galego, aos proxectos que se relacionan no anexo I cos importes correspondentes a cada beneficiario.
Segundo. Denegar as solicitudes das empresas editoras que se relacionan no anexo II por non cumprir os requisitos exixidos polas bases da convocatoria e indicar a causa de exclusión.
Terceiro. De conformidade co disposto no artigo 22 da orde de bases de convocatoria, as editoras beneficiarias disporán dun prazo de dez (10) días para a aceptación da subvención, contado desde o día seguinte ao da data de publicación da resolución no
Diario Oficial de Galicia
. Transcorrido este prazo sen que se producise manifestación expresa, entenderase tacitamente aceptada.
Quedará sen efecto a concesión ás persoas beneficiarias que non acepten a subvención.
Cuarto. Contra esta resolución, que pon fin á vía administrativa, os interesados poderán interpor recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no
Diario Oficial de Galicia
, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses que contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza o rexeitamento presunto do recurso de reposición.
Santiago de Compostela, 5 de xuño de 2024
Modalidade A.
Axudas ao sector editorial relativas a gastos de produción, distribución e comercialización de audiolibros en galego (CT238B).